Diari Oficial de la Generalitat Valenciana


Sumari del DOGV 5761, del 13-05-2008 (2008/5931)

ACORD de 9 de maig de 2008, del Consell, pel qual s'aprova l'Acord de la Mesa Sectorial de Justícia de 29 d'abril de 2008 pel qual es ratifica l'Acord subscrit el 28 de març de 2008 entre la Conselleria de Justícia i Administracions Publiques i els representants de les centrals sindicals CSI-CSIF i UGT, relatiu a la millora de les condicions de treball en els jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els jutjats de 1a Instància i Instrucció i en els jutjats d'Instrucció amb competències en matèria de violència sobre la dona radicats a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5761

Data del DOGV
:   13-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5931


Data del document
:   09-05-2008

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * remuneració del treball
    * personal de l'administració de justícia
    * sindicat
    * funcionari
    * horari de treball
    * acord col·lectiu
    * legislació

ACORD de 9 de maig de 2008, del Consell, pel qual s'aprova l'Acord de la Mesa Sectorial de Justícia de 29 d'abril de 2008 pel qual es ratifica l'Acord subscrit el 28 de març de 2008 entre la Conselleria de Justícia i Administracions Publiques i els representants de les centrals sindicals CSI-CSIF i UGT, relatiu a la millora de les condicions de treball en els jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els jutjats de 1a Instància i Instrucció i en els jutjats d'Instrucció amb competències en matèria de violència sobre la dona radicats a la Comunitat Valenciana. [2008/5931]  
El Consell, en la reunió del dia 9 de maig de 2008, va adoptar l'acord següent:  
L'activitat de tota administració pública ha d'estar orientada a servir amb objectivitat els interessos generals dels administrats, principi consagrat en la nostra Carta Magna i al compliment de la qual, especialment durant els últims anys, ha dedicat el Consell tots els seus esforços.   
Fruit d'este principi rector, ha sigut constant l'esforç realitzat per a adaptar els servicis de les distintes administracions a les demandes, cada vegada més complexes i nombroses, d'una societat en constant transformació i desplegament, esforç que no haguera sigut possible realitzar sense comptar amb la implicació i activa participació dels distints col·lectius de servidors públics.  
En concret, en l'administració de justícia valenciana, durant els últims anys s'ha generat un clima de diàleg amb els representants dels treballadors que ha desembocat en diversos acords que, en la seua totalitat, contribuïxen a millorar, de forma substancial, el servici públic de la justícia mitjancant l'adopció de millores d'índole social, sindical, formatives i econòmiques, que tenen per destinataris el personal al servici de l'administració de justícia i que contribuïxen a incrementar, encara més, el seu grau d'implicació en la prestació d'un servici de qualitat.  
Per tot això, la conselleria de Justícia i Administracions Públiques i els representants de les organitzacions sindicals CSI-CSIF i UGT, el 28 de març de 2008, van convindre l'Acord relatiu a la millora de les condicions de treball en els jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els jutjats de 1ª Instància i Instrucció i en els jutjats d'Instrucció amb competències en matèria de violència sobre la dona radicats a la Comunitat Valenciana.  
En la reunió de la Mesa Sectorial de Justícia de 29 d'abril de 2008 ha sigut ratificat per les centrals sindicals CSI-CSIF, UGT i CCOO l'esmentat Acord.   
L'article 38 de la Llei 7/2007, de 12 d'abril, de l'Estatut Bàsic de l'Empleat Públic, disposa que per a la validesa i eficàcia dels acords cal l'aprovació expressa i formal del Consell de Govern de la Comunitat Autònoma.   
Per tot això, fent ús de les facultats conferides per l'article 28. c) de la Llei del Consell, i a proposta del conseller de Justícia i Administracions Públiques, el Consell   
ACORDA  
Aprovar el text de l'Acord de la Mesa Sectorial de Justícia de 29 d'abril de 2008 pel qual es ratifica l'Acord subscrit el 28 de març de 2008 entre la conselleria de Justícia i Administracions Publiques i els representants de les centrals sindicals CSI-CSIF I UGT, relatiu a la millora de les condicions de treball en els jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els jutjats de 1ª Instància i Instrucció i en els jutjats d'Instrucció amb competències en matèria de violència sobre la dona radicats a la Comunitat Valenciana, que s'adjunten com a annex.  
Ordenar la publicació del present acord en el Diari Oficial de la Comunitat Valenciana.  
València, 9 de maig de 2008  
El vicepresident primer i secretari del Consell,  
VICENTE RAMBLA MOMPLET  
ANNEX  
Acord de la Mesa Sectorial de Justícia de 29 d'abril de 2008 pel qual es ratifica l'Acord subscrit el 28 de març de 2008 entre la conselleria de Justícia i Administracions Publiques i els representants de les centrals sindicals CSI-CSIF i UGT, relatiu a la millora de les condicions de treball en els jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els jutjats de 1a Instància i Instrucció i en els jutjats d'Instrucció amb competències en matèria de violència sobre la dona radicats a la Comunitat Valenciana  
A fi de millorar les condicions de treball del personal al servici de l'administració de Justícia destinats als òrgans judicials amb competència en matèria de violència sobre la dona i seu a la Comunitat Valenciana, i atesa la necessitat de garantir un tractament adequat i eficaç a la situació jurídica de les víctimes de violència de gènere, la conselleria de Justícia i Administracions Públiques i els representants de les organitzacions sindicals presents en la Mesa Sectorial de Justícia, CSI-CSIF i UGT, van entaular negociacions, les quals han finalitzat amb la firma, en data 28 de març de 2008, d'un Acord en el qual es reflectixen les mesures assolides com a conseqüència del procés de negociació desplegat.  
Presentat este acord per a la seua ratificació en la Mesa Sectorial de Justicia, el sindicat CCOO ha mostrat la seua disponibilitat a assumir el contingut de l'Acord.   
En l'esmentat Acord es van consensuar mesures de distinta naturalesa tant de caràcter retributiu, de formació del personal, i de suport als òrgans judicials mitjançant la previsió d'òrgans tècnics de suport.  
Per tot el susdit, els representants de les organitzacions sindicals de CSIF, CCOO i UGT, en presència de Fernando de Rosa Torner, conseller de Justícia i Administracions Públiques,   
Manifesten  
Els representants de CSI-CSIF, CCOO i UGT es ratifiquen en el contingut de l'Acord subscrit el 28 de març de 2008, entre la conselleria de Justícia i Administracions Públiques i les esmentades centrals sindicals, relatiu a la millora de les condicions de treball en els jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els Jutjats de 1ª Instància i Instrucció i en els Jutjats d'Instrucció amb competències en matèria de violència sobre la dona radicats a la Comunitat Valenciana.   
València, 29 d'abril de 2008  
El conseller de Justícia i Administracions Públiques: Fernando de Rosa Torner.  
Per CSI-CSIF: José Cervera Cuenca.  
Per CCOO: Juan Cruz Ruiz.  
Per UGT: Gonzalo Fernández Martínez.  
Acord entre la conselleria de Justícia i Administracions Públiques i els representants de les centrals sindicals CSI-CSIF i UGT, relatiu a la millora de les condicions de treball en els jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els jutjats de 1ª Instància i Instrucció i en els jutjats d'Instrucció amb competències en matèria de violència sobre la dona radicats a la Comunitat Valenciana  
La Llei Orgànica 1/2004, de 28 de desembre, de Mesures de Protecció Integral contra la Violència de Genere, destaca en la seua exposició de motius que «els poders públics no poden ser aliens a la violència de gènere, que constituïx un dels atacs més flagrants a drets fonamentals com la llibertat, la igualtat, la vida, la seguretat i la no discriminació proclamats en la nostra Constitució».  
En el títol V s'establix l'anomenada tutela judicial per a garantir un tractament adequat i eficaç de la situació jurídica, familiar i social de les víctimes de violència de genere en les relacions intrafamiliars.   
La mateixa exposició de motius assenyala que des del punt de vista judicial ens trobem davant d'un fenomen complex en què és necessari intervindre des de distintes perspectives jurídiques, que han de comprendre des de les normes processals i substantives fins a les disposicions relatives a l'atenció de les víctimes, intervenció que només és possible a través d'una legislació específica. Per a això, ha sigut necessari introduir una sèrie de modificacions normatives en matèria civil i penal, entre altres matèries. Respecte a les mesures jurídiques assumides, s'ha optat d'acord, amb la tradició jurídica espanyola, per una fórmula d'especialització dins de l'orde penal, dels jutjats d'instrucció, creant els jutjats de Violència sobre la Dona. Els esmentats jutjats coneixeran de la instrucció, i, si fa el cas, de la resolució de les causes penals en matèria de violència sobre la dona, així com d'aquelles causes civils relacionades, de forma que unes i altres, en primera instància, siguen objecte de tractament processal davant de la mateixa seu. Des del punt de vista penal la resposta als actes de violència de gènere mai no pot ser un nou greuge per a la dona.  
Pel que fa referència a la Comunitat Valenciana, la conselleria de Justícia i Administracions Públiques i els representants sindicals de CSI-CSIF i UGT, presents en la Mesa Sectorial de Justícia, conscients de la necessitat garantir un tractament adequat i eficaç de la situació jurídica de les víctimes de violència de gènere en les relacions intrafamiliars, convenen una sèrie de mesures de distinta naturalesa.   
En primer lloc, i sent un fet notori que la compatibilització de la competència normal dels jutjats mixtos i jutjats d'instrucció als quals els correspon el coneixement d'assumptes de violència sobre la dona suposa una distorsió en el seu quefer diari, perquè la tramitació d'este tipus d'assumptes requerix un tractament especial i immediat i suposa, a més, un augment de la càrrega de treball tant qualitativament com quantitativament, s'acorda l'establiment d'una compensació econòmica mensual per a tots els funcionaris dels cossos de gestió processal i administrativa, tramitació processal i sdministrativa i auxili judicial, destinats únicament i exclusivament en els jutjats de 1ª Instància i Instrucció amb competències en matèria de violència sobre la dona de Vinaròs, Vila-real, Nules, Segorbe, Sagunt, Massamagrell, Moncada, Mislata, Catarroja, Carlet, Sueca, Alzira, Gandia, la Vila Joiosa, Sant Vicent del Raspeig, Novelda, Elda, Ibi, Alcoi, Villena, Ontinyent, Xàtiva, Picassent, Requena, Quart de Poblet i Llíria, així com en el Jutjat d'Instrucció amb competència en matèria de violència sobre la dona de Torrevieja.   
En segon lloc, i a fi de que les víctimes de violència de gènere reben un tracte digne i adequat una vegada iniciat el procediment judicial, s'establix un pla formatiu específic per a tots els funcionaris que presten servicis en tots els òrgans judicials amb competència en matèria de violència sobre la dona, sense cap exclusió.   
Igualment, la conselleria de Justícia i Administracions Públiques es compromet a impulsar la creació de les Unitats de Vigilància Integral, en virtut de la disposició addicional segona de la Llei Orgànica de Mesures de Protecció Integral contra la Violència de Genere, com a òrgan tècnic i de suport a tots els òrgans judicials que intervenen en este tipus de causes.   
Finalment, la conselleria de Justícia i Administracions Públiques instarà, davant de l'organisme competent, la realització de l'avaluació inicial de riscos de tots els llocs de treball i de tots els jutjats amb competència en matèria de violència de gènere en l'àmbit de la Comunitat Valenciana.  
En conseqüència, la conselleria de Justícia i Administracions Públiques, i els representants de les organitzacions sindicals CSI-CSIF i UGT-PV, presents en la Mesa Sectorial de Justícia, convenen a aconseguir l'Acord següent:   
1. Àmbit personal i territorial  
El present Acord s'aplicarà al personal al servici de l'administració de Justícia transferit a la Generalitat, tant funcionaris de carrera com a interins dels cossos de gestió processal i administrativa, tramitació processal i administrativa i auxili judicial que estiga destinat als jutjats de Violència sobre la Dona de Castelló, Valencia, Alacant, Elx, Benidorm, Dénia, Orihuela, Paterna i Torrent, així com en els jutjats de 1ª Instància i Instrucció amb competències en matèria de violència sobre la dona de Vinaròs, Vila-real, Nules, Segorbe, Sagunt, Massamagrell, Moncada, Mislata, Catarroja, Carlet, Sueca, Alzira, Gandia, la Vila-Joiosa, Sant Vicent del Raspeig, Novelda, Elda, Ibi, Alcoi, Villena, Ontinyent, Xàtiva, Picassent, Requena, Quart de Poblet i Llíria, i en el Jutjat d'Instrucció amb competència en matèria de violència sobre la dona de Torrevieja, excepte a les mesures retributives que s'aplicaran únicament als jutjats inclosos en el següent apartat.  
2. Mesures retributives  
Tenint en compte que els jutjats de 1ª Instància i Instrucció amb competències en matèria de violència sobre la dona de Vinaròs, Vila-real, Nules, Segorbe, Sagunt, Massamagrell, Moncada, Mislata, Catarroja, Carlet, Sueca, Alzira, Gandia, la Vila-Joiosa, Sant Vicent del Raspeig, Novelda, Elda, Ibi, Alcoi, Villena, Ontinyent, Xàtiva, Picassent, Requena, Quart de Poblet i Llíria, així com en el Jutjat d'Instrucció de Torrevieja, s'ocupen no sols de la tramitació de les causes corresponents als ordes jurisdiccionals civil i/o penal, sinó que a més assumixen la competència per a la instrucció, i, si és el cas, les sentències de les causes penals en matèria de violència sobre la dona, adopció de mesures de protecció i la resta de causes civils relacionades, i considerant la càrrega de treball que suporten els esmentats jutjats, s'acorda l'establiment d'una compensació econòmica mensual per a cada un dels funcionaris destinats en els jutjats abans esmentats, equivalent a 7 punts, és a dir 189,77 euros.   
La percepció d'esta compensació econòmica tindrà efectes des del pròxim dia 1 d'abril, continuant vigent fins que els referits jutjats deixen de compatibilitzar les seues funcions ordinàries pròpies amb les que els han correspost per al coneixement d'assumptes de violència sobre la dona.  
3. Formació  
Sense perjuí dels cursos específics en matèria de violència sobre la dona que la Direcció General de Justícia i Menor oferix als funcionaris de justícia dins del Pla de Formació de l'IVAP per a l'any 2008, i a fi d'oferir als mateixos una formació més específica en esta matèria, que facilite el treball diari i el tracte amb les víctimes de delictes i faltes d'este tipus de violència, s'establix un pla de formació específic sobre violència sobre la dona, amb la següent programació de cursos:  
1. La violència de gènere: una realitat crua i ineludible.  
2. Posada en marxa del procediment davant d'una denúncia per maltractament.  
3. Estratègies davant de la violència contra la dona.  
4. Intervenció psicològica grupal amb dones víctimes de maltractaments.  
5. Avaluació de les seqüeles psicològiques produïdes pel maltractament.  
6. Diversitat de gènere.  
7. Ajudes a dones maltractades.  
El citat pla formatiu inclourà en el seu àmbit d'aplicació a tots els jutjats de Violència sobre la Dona, jutjats de Primera Instància i Instrucció i jutjats d'Instrucció amb competència en matèria de violència sobre la dona, i amb seu al territori de la Comunitat Valenciana.  
4. Unitat de valoració integral  
La conselleria de Justícia i Administracions Públiques es compromet a crear la Unitat de Valoració Integral en virtut del que disposa la disposició addicional segona de la Llei Orgànica de Mesures de Protecció Integral contra la Violència de Genere.  
Esta unitat funcional de caràcter tècnic servirà de suport a tots els jutjats amb seu en la Comunitat Valenciana i competència en matèria de violència sobre la dona i a la resta d'òrgans judicials que investiguen este tipus de fets. Entre els seus objectius figura la detecció de necessitats assistència i derivació, si fóra necessari, a les dones a la resta de recursos disponibles per a les dones víctimes de violència (Centres Dona 24 hores, Oficines d'Atenció a les Víctimes del Delicte).  
A més s'impulsarà l'adopció d'un acord de funcionament intern, per mitjà del qual qualsevol assistència prestada a les víctimes de violència sobre la dona es considerarà actuació d'urgència i tindrà prioritat sobre qualsevol altra actuació programada.  
5. Avaluació de riscos laborals  
Amb l'objectiu de millorar les condicions de treball dels funcionaris destinats en els distints jutjats amb competència en assumptes relacionats amb la violència sobre la dona, l'Àrea de Prevenció de Riscos Laborals dependent de la conselleria de Justícia i Administracions Públiques procedirà a la realització d'un pla per a l'avaluació dels riscos laborals dels esmentats jutjats, en la seua planificació preventiva per al 2008.  
Esta mesura s'aplicarà a tots els òrgans judicials amb competència en matèria de violència sobre la dona i seu a la Comunitat Valenciana.  
València, 28 de març de 2008  
El conseller de Justícia i Administracions Públiques: Fernando de Rosa Torner.  
Per CSI-CSIF: José Vicente Cabo Iranzo.  
Per UGT-PV: Vicente Seguí Ana.